**Farské oznamy**

**Veľkonočná nedeľa Pánovho zmŕtvychvstania – rok C (20. 4. 2025)**

|  |  |  |
| --- | --- | --- |
| Pondelok | Pondelok vo veľkonočnej oktáve | 8.00 |
| Utorok | Utorok vo veľkonočnej oktáve | 7.00 |
| Streda | Streda vo veľkonočnej oktáve | 17.30 |
| Štvrtok | Štvrtok vo veľkonočnej oktáve | 7.00 |
| Piatok | Piatok vo veľkonočnej oktáve | 17.00 |
| Sobota | Sobota vo veľkonočnej oktáve | 11.00 a 17.00 Oblazov |
| Nedeľa | Druhá veľkonočná nedeľa – Nedeľa Božieho milosrdenstva | 8.00 a 10.30 |

Veľkonočnou nedeľou sme vstúpili do Veľkonočného obdobia, ktoré trvá až do Nedele Zoslania Ducha Svätého a slávi sa v radosti a plesaní ako jeden sviatočný deň.

Po sv. omšiach na Veľkonočnú nedeľu bude výročitá ofera, ktorú použijeme na rekonštrukciu strechy.

Chcem sa srdečne poďakovať všetkým, ktorí pomohli k tomu, aby sme mohli dôstojne sláviť veľkonočné sviatky. Zvlášť pani kostolníčke, p. organistke, zboru, spevákom, lektorom, tým, ktorí sa starajú o kvetinovú výzdobu, výzdobu Božieho hrobu a čistotu liturgického oblečenia, nástenku, chlapcom miništrantom, tým ktorí poupratovali kostol, ale všetkým vám, ktorí ste akokoľvek pomohli a zostávate neviditeľní. Nech Pán odmení vašu ochotu a pomoc.

Na budúcu nedeľu budeme mať sviatok Božieho milosrdenstva s ktorým je spojená milosť plnomocných odpustkov a na sv. omši o 10.30 náš katechumen Michal Čvirik prijme sviatosť krstu, Eucharistie a birmovania.

V stredu o 18.30 je stretnutie s Ingou o modlitbe príhovoru a v piatok pozývam birmovancov na stretnutie o 18.30.

Od utorka začnú na kostole stavať lešenie, sväté omše v tomto týždni budú ešte v kostole, prosím, ale aby ste si dávali pozor. Ostatné upresním na budúci týždeň. Taktiež chcem poprosiť mužov o pomoc pri rekonštrukcii, tak ako som spomínal, nahlásiť sa mne, v sakristii alebo Braňovi Grofčíkovi 0907559612, aby sme si to nejak usporiadali a mohli dobre začať.

Ďakujem za vaše modlitby, upratovanie, finančnú podporu našej farnosti i za každý druh pomoci a na budúci týždeň prosím o upratovanie skupinu č.4. Ďakujem chlapom za očistenie sokla a natretie dreva na podašie. Želám vám peknú nedeľu, nezabudnite sa pred obedom spoločne pomodliť a v týždni si jeden druhému požehnať. Teraz prijmite kňazské požehnanie.

**Pán Ježiš vstal z mŕtvych! Vyprosujem vám všetkým radosť z toho, že smrť nemá posledné slovo, ale že nás všetkých čaká večný život, ktorý nám svojou smrťou a zmŕtvychvstaním získal Ježiš Kristus.**

Vzadu na stolíku si môžete kúpiť časopis Ostaňte v mojej láske za 2,5 eur, Naša žilinská diecéza za 1,5 eur alebo si zobrať katechézu pre rodiny alebo Pôstnu krabičku.

Na Tv Lux bude dnes ďalší príbeh zo seriálu The Chosen – Vyvolení. Pozývam si ho pozrieť.

Od 2.8. – 9.8. 2025 vás pozývam na farskú púť do Medžugoria. Prihlášky si môžete zobrať v sakristii.

Ak Pán dá, tak týždeň po Veľkej noci teda 28.4. by sme začali s rekonštrukciou nášho kostola. Chcem poprosiť mužov, dobrovoľníkov, či by nám pri tom mohli pomôcť s pomocnými prácami pre klampiarov i na fasáde. Predstava je taká, žeby sme vytvorili pracovné skupiny ideálne na každý deň 5 mužov doobeda a 5 mužov poobede. Doobeda by som chcel poprosiť a osloviť najmä dôchodcov, ktorí sú na tom zdravotne dobre a majú chuť pomôcť, lebo ostatní muži musia byť v práci. Ak by sme dokázali vytvoriť 10 takýchto skupín (5doobeda od pondelka do piatku a 5 poobede). Teda každý muž by obetoval jeden deň v týždni po dobu napr. 6 týždňov. Nikto by sa pri tom veľa nenarobil a spoločne by sme to zvládli. Prosím, aby ste nad tým porozmýšľali a ochotní muži nech sa prihlásia v sakristii alebo u mňa na telefón 0903248077 alebo u Braňa Grofčíka 0907559612, s tým, žeby nám veľmi pomohlo, keby mali vybraný deň alebo dni, ktorí môžu pomôcť. Prosím ženy, keby to mužom doma odkázali a v mojom mene ich poprosili.

Chcel by som vás pekne poprosiť o trpezlivosť a zhovievavosť ak vám zaprášime vaše hroby alebo spôsobíme nejaký neporiadok počas rekonštrukcie kostola. Nevieme tomu asi úplne zabrániť. Ak by nedostatky boli veľké, prosím, aby ste mi to nahlásili, budeme sa to snažiť riešiť k vzájomnej spokojnosti.